Markus Rooth

**Markus Rooth** (født 2001) er en norsk friidrettsutøver og olympisk mester i tikamp fra sommer-OL i Paris 2024. Han hadde tidligere tatt bronse i tikamp i U20-EM i friidrett 2019 og bronse i tikamp i U23-EM i friidrett 2021. Rooth representerer IK Tjalve.

## Idrettskarriere
### Sesongen 2016
I Ungdomsmesterskapet (UM) i mangekamp innendørs 2016 kom Rooth på andreplass i sjukamp i G15-klassen med &nbsp;poeng, bak Oliver Engen. Rooth deltok også i Ungdomsmesterskapet i friidrett innendørs 2016, og kom der på tredjeplass i lengdehopp og høydehopp. 

Utendørs deltok han i UM i mangekamp 2016, og kom der på andreplass i sjukamp. Han deltok i Världsungdomsspelen, og oppnådde blant annet en tredjeplass i spydkast, fjerdeplass i kulestøt og femteplass på 80 meter hekk, i klassen G15. I UM i friidrett 2016 fikk han sølv i spydkast og bronse i høydehopp, og han kom på fjerdeplass på 100 meter hekk (84 cm) og femteplass i lengdehopp.

### Sesongen 2017
Han deltok i UM i mangekamp innendørs 2017, og vant der sjukamp i G16-klassen, med &nbsp;poeng. I mars deltok han i UM i friidrett innendørs 2017, der han kom på andreplass i lengdehopp, tredjeplass i 60 meter hekk, fjerdeplass i stavsprang, femteplass i kulestøt og på 200 meter, og sjuendeplass på 60 meter.

I NM i mangekamp 2017 deltok han i G16-klassen, der han vant tikampen med &nbsp;poeng. Han deltok utenfor konkurranse i nordisk juniormesterskap i mangekamp 2017 i Finland, og scoret der &nbsp;poeng i U18-klassen. Han deltok på Norges lag som fikk sølv på 4 x 100 meter stafett i Sommer-EYOF 2017 i Ungarn. I september deltok han i UM i friidrett 2017 fikk han fem sølvmedaljer; han kom på andreplass på 100 meter hekk, i høydehopp, lengdehopp, kulestøt og spydkast.  

### Sesongen 2018
NM i mangekamp innendørs 2018 ble arrangert i Sandnes, og Rooth vant der U18-klassen. Han deltok i G17-klassen i UM i friidrett innendørs 2018, og vant der høydehopp og lengdehopp, og han fikk sølv i stavsprang og i kulestøt.  

Han vant G17-klassen i NM i mangekamp 2018 med &nbsp;poeng, og ble tatt ut til å representere Norge i Nordisk juniormesterskap i mangekamp 2018, der han fikk sølv i U18-klassen bak Carl af Forselles fra Sverige. I Världsungdomsspelen fikk han tre medaljer i G17-klassen; gull i spydkast, sølv i lengdehopp og bronse i kulestøt. I juli deltok han i U18-EM i friidrett 2018, og kom der på sjuendeplass i tikamp med ny personlig rekord i tikamp for gutter på &nbsp;poeng. Han deltok også i Nordisk juniormesterskap i friidrett 2018, der han kom på femteplass i lengdehopp. I UM 2018 vant han spydkast og 110 meter hekk, og han fikk til sammen fire sølvmedaljer. 

### Sesongen 2019
Han satte flere personlige rekorder i NM i mangekamp innendørs 2019, med bl.a. 7,20 på 60 meter og 4,70 i stavsprang, og han vant klassen Junior 18/19 med norsk juniorrekord i sjukamp med &nbsp;poeng. Han deltok også i G18/19-klassen i UM i friidrett innendørs 2019, der han vant kulestøt og 60 meter hekk.

Han satte personlig rekord på 100 meter i Arcadia Invitational i California i april, der han vant tikampen i U20-klassen. I U20-EM i friidrett 2019 kom han på tredjeplass i tikamp, med personlig rekord på &nbsp;poeng. Han løp der 400 meter under 50 sekunder for første gang, og løp denne distansen på 49,69 sekunder. I NM i friidrett 2019 kom han på fjerdeplass på 110 meter hekk, og i nordisk juniormesterskap i friidrett 2019 kom han på tredjeplass på 110 meter hekk, femteplass i lengdehopp og åttendeplass i kulestøt. Han deltok i U20-klassen i Junior-NM i friidrett 2019, og fikk der gull på 110 meter hekk og bronse i stavsprang, og han kom på fjerdeplass i kulestøt og femteplass i diskos og spydkast. 

I september deltok han i UM 2019, i klassen G18/19, og vant der stavsprang, spydkast og 110 meter hekk, og han fikk sølv i høydehopp, lengdehopp og diskos, samt bronse i kulestøt.

### Sesongen 2020
NM i mangekamp innendørs 2020 ble arrangert i Hvam i Nes kommune, og Rooth vant der sjukamp i junior G18/19-klassen med &nbsp;poeng, som var norsk juniorrekord. 

I juni deltok han i Boysen Memorial på Bislett stadion, og satte der ny personlig rekord i tikamp og sju av enkeltøvelsene. Han fikk &nbsp;poeng, som er norsk juniorrekord, og plasserte ham på andreplass på juniorstatistikken noen sinne. Per juni 2020 var Niklas Kaul innehaver juniorverdensrekorden, som da var på &nbsp;poeng.

### Sesongen 2021
I 2021 tok Markus Rooth en bronsemedalje i tikamp i EM i U23-klassen. Han fikk til sammen &nbsp;poeng i dette mesterskapet, og satte dermed norsk U23-rekord. Den gamle rekorden ble satt i 1982 av Trond Skramstad med &nbsp;poeng.

### Sesongen 2022
Rooth startet sesongen 2022 med å sette norsk rekord i tikamp med &nbsp;poeng i konkurransen Multistars i Grosseto i Italia.

### Sesongen 2023
Vant gull i tikamp og satte norsk rekord og mesterskapsrekord med &nbsp;poeng under U23-EM i Esbo.

### Sesongen 2024
Under OL i Paris 2024 vant Rooth tikampen på ny norsk rekord med &nbsp;poeng, med følgende resultater: 100 meter: 10,71 sekunder (pers), 400 meter: 47,69 sekunder (pers), høydehopp: 1,99 meter, lengde: 7,80 meter, kulestøt: 15,25 meter, 110 meter hekk: 14,25 sekunder, stavsprang: 5,30 meter (pers), diskos: 49,80 meter, spydkast: 66,87 meter (pers) og 1500 m 4.39,56.

I desember ble Rooth tildelt Aftenpostens gullmedalje for OL-gullet i tikamp.

### Sesongen 2025
Rooth sesongåpnet under Bislett Games, der han satte personlig rekord på 110 meter hekk med 14,07 og spydkast på 67,89 meter. Den 6. juli deltok han i et stevne i Aten, og satte der ny personlig rekord i stavsprang med 5,33 meter.

## Familie
Markus Rooths yngre søster Kajsa Rooth og kusine Andrea Rooth er også friidrettsutøvere og del av friidrettsfamilien Rooth fra Lambertseter.

## Referanser


## Eksterne lenker
* 
*  Min friidrettsstatistikk - Markus Rooth